gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8265, del 03-04-2018 (2018/3243)

Extracte de la Resolución de 12 de març de 2018, del rector, per la qual es convoca el Concurs de Fotografia de l'ETSID per a l'any 2018.
-----------------------------------------------------------------------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3243


Data del document
:   12-03-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolución de 12 de març de 2018, del rector, per la qual es convoca el Concurs de Fotografia de l'ETSID per a l'any 2018. [2018/3243]  
BDNS (identif.): 391924.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions http://www.pap.minhap.gob.es/bdnstrans/index:  
  
Primer. Beneficiaris  
Hi poden participar:  
- Estudiants matriculats en alguna de les titulacions oficials de l'Escola Tècnica Superior d'Enginyeria del Disseny de la Universitat Politècnica de València durant el curs acadèmic 2017/2018.  
- Que complisquen els requisits exigits en les bases per a cada categoria de premis.  
  
Segon. Finalitat  
L'objecte d'aquest concurs és premiar les fotografies que millor representen la identificació de l'Escola Tècnica Superior d'Enginyeria del Disseny i els valors adequats per a la promoció d'aquesta.  
  
Tercer. Bases reguladores  
Accessibles en el tauler d'anuncis de Delegació d'Alumnes de la ETSID i en el següent enllaç web: https://goo.gl/8w5wfA  
  
Quart. Import  
S'estableix un primer premi de 50 - i un segon premi de 25 ?, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà a la publicació d'aquest extracte en el Diari Oficial de la Generalitat Valenciana fins al fins al 2 de maig de 2018 a les 24.00 hores.  
  
València, 12 de març de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8399, del 08-10-2018 (2018/9315)

DECRET 168/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a Salvador Montesa.
-------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9315


Data del document
:   05-10-2018

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 168/2018, de 5 d'octubre, del Consell, pel qual concedeix la Distinció de la Generalitat al Mèrit Cultural a Salvador Montesa. [2018/9315]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Salvador Montesa, nascut a Paiporta, en 1932, ingressa als 14 anys en l'Escola Superior de Belles Arts de San Carlos, on cursa les especialitats de pintura i gravat. Entre 1952 i 1953 resideix a Madrid, pensionat per la Diputació de València per a estudiar en l'Escola de Belles Arts de San Fernando i en 1953 visita França i estudia ceràmica en Faenza (Itàlia). Entre 1958 i 1962 viu a París, pensionat per la Diputació de València i el Govern francés, i realitza estudis de litografia i gravat en l'Escola Nacional Superior de Belles Arts. Entre 1962 i 1964 resideix a Suècia i exerceix com a professor de dibuix en l'Institut de Karlskrona. Finalment, en 1964 torna a Espanya, dedicat a la pintura i a la docència en centres de batxillerat.  
Salvador Montesa, membre del denominat Grup Parpalló, ha realitzat en els últims temps un viatge de volta a l'abstracció, els seus orígens, després del pas per una etapa de realisme màgic, amb especial protagonisme de la infància. Entre les exposicions més recents, cal destacar la retrospectiva, en 2016, de tota la seua obra en la Fundació Chirivella Soriano, de València. Més tard, a finals de 2017, va tornar al seu poble, Paiporta, amb l'exposició «Seqüències i transfiguració», organitzada per l'Ajuntament en el Museu de la Rajoleria.  
Per això, com a reconeixement al seu talent i sensibilitat artística per interpretar la realitat viscuda a través de la pintura, amb la deliberació prèvia del Consell, en la reunió del dia 5 d'octubre de 2018,  
  
  
DECRETE  
  
Concedir la Distinció de la Generalitat al Mèrit Cultural a Salvador Montesa.  
  
València, 5 d'octubre de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8442, del 12-12-2018 (2018/11379)

Notificació de la sentència dictada en el procediment de divorci contenciós número 106/2018.
--------------------------------------------------------------------------------------------

### Dades del document

Número de DOGV
:   8442

Data del DOGV
:   12-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11628


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el procediment de divorci contenciós número 106/2018. [2018/11920]  
Procediment: família. Divorci contenciós número 106/2018.  
Demandant: Sonia Gordillo Celi.  
Procurador: Rafael Nogueroles Peiró.  
Demandat: Regulo Fabricio Morales Naranjo.  
  
En aquest procediment de divorci contenciós seguit a instàncies de Sonia Gordillo Celi contra Regulo Fabricio Morales Naranjo, s'ha dictat sentència en data 11 de setembre de 2018 la dispositiva de la qual literalment és la següent:  
  
«Dispositiva  
S'estima la pretensió instada per Sonia Gordillo Celi, representada pel procurador senyor Nogueroles Peiró, contra Regulo Fabricio Morales Naranjo, i declare la dissolució per divorci del matrimoni contret pels cònjuges assenyalats, amb tots els efectes legals inherents a tal declaració, i s'adopten les mesures següents:  
La filla menor haguda de la relació entre les parts quedarà sota la guarda i custòdia de la mare, i dispose l'atribució a la mare de l'exercici exclusiu de la pàtria potestat, actuant sempre en benefici de la filla.  
  
S'estableix una pensió alimentària a favor de la filla comuna en quantia de 200 euros al mes, a ingressar pel pare en el compte bancari que la mare designe els cinc primers dies de cada mes. La suma indicada s'actualitzarà anualment per mitjà de l'aplicació del percentatge de l'increment de l'índex de preus al consum elaborat per l'Institut Nacional d'Estadística. Els progenitors sufragaran a mitges les despeses extraordinàries.  
Sense pronunciament en costes.  
Una vegada siga ferma aquesta sentència, lliureu-ne un testimoniatge amb expressió de la seua fermesa al registre civil on es trobara inscrit el matrimoni a fi de procedir a la pràctica de l'anotació marginal d'aquesta en l'assentament d'inscripció matrimonial.  
Notifiqueu aquesta resolució a les parts. En contra es pot interposar un recurs d'apel·lació en el termini de cinc dies, a comptar des de la notificació corresponent, i del qual coneixeria l'Audiència Provincial de València.  
Aquesta és la meua sentència, de la qual es portarà un testimoniatge a les actuacions, i l'original s'incorporarà al llibre de sentències d'aquest jutjat; ho pronuncie, mane i firme.»  
I atés que el demandat, Regulo Fabricio Morales Naranjo, es troba en parador ignorat, expedisc aquest edicte a fi que li valga de notificació de forma deguda.  
  
Gandia, 12 de setembre de 2018.- La lletrada de l'Administració de justícia: María Victoria Luna Castro.
Diari Oficial de la Generalitat Valenciana


Sumari del DOGV 8351, del 31-07-2018 (2018/7063)

Formalització del contracte modificat número CNMY17/CT00A/31. Ampliació d'una aula d'Educació Infantil i una aula d'Educació Primària al CEIP Monti (CRA Espadà-Millars) de Tales.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   8351

Data del DOGV
:   31-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/7063


Data del document
:   16-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres

Formalització del contracte modificat número CNMY17/CT00A/31. Ampliació d'una aula d'Educació Infantil i una aula d'Educació Primària al CEIP Monti (CRA Espadà-Millars) de Tales. [2018/7063]  
En compliment del que disposa l'article 154.2 del Reial decret legislatiu 3/2011, de 14 de novembre, pel qual s'aprova el text refós de la Llei de contractes del sector públic, es fa pública la formalització del contracte per a l'execució de les obres de Ampliació d'una aula d'Educació Infantil i una aula d'Educació Primària al CEIP Monti (CRA Espadà-Millars) de Tales.  
  
1. Entitat adjudicadora  
a) Organisme: Generalitat Valenciana, Conselleria d'Educació, Investigació, Cultura i Esport.  
b) Dependència que tramita l'expedient: Direcció Territorial d'Educació, Investigació, Cultura i Esport de Castelló, Secció de Gestió Econòmica i Administrativa.  
c) Número d'expedient: CNMY17/CT00A/31.  
  
2. Objecte del contracte  
a) Descripció de l'objecte: ampliació d'una aula d'Educació Infantil i una aula d'Educació Primària al CEIP Monti (CRA Espadà-Millars) de Tales.  
b) Termini d'execució:6 mesos a partir de l'endemà de la comprovació del replantejament.  
c) Diari oficial i data de publicació de l'anunci de licitació: DOGV núm. 8098, de 3 d'agost de 2017.  
  
3. Tramitació: procediment i forma d'adjudicació.  
a) Tramitació: ordinària.  
b) Procediment: obert.  
c) Únic criteri d'adjudicació: preu.  
  
4. Pressupost base de licitació  
Import: 172.895,75 euros (IVA exclòs)  
  
5. Adjudicació  
a) Data d'adjudicació: 14 de desembre de 2017.  
b) Empresa: Obremo, SL.  
c) Import d'adjudicació: 145.197,85 euros (IVA exclòs).  
d) Data de formalització del contracte: 12 de gener de 2018.  
e) Data de resolució de modificació: 25 de juny de 2018.  
f) Data de formalització del contracte modificat: 9 de juliol de 2018.  
  
Castelló de la Plana, 16 de juliol de 2018.- El director territorial de la Conselleria d'Educació, Investigació, Cultura i Esport de Castelló: Robert Roig Marzà.
Diari Oficial de la Generalitat Valenciana


Sumari del DOGV 8306, del 30-05-2018 (2018/4985)

Notificació de la sentència dictada en el judici verbal 233/2014.
-----------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4985


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal 233/2014. [2018/4985]  
En el judici ordinari número 233/2014, s'ha dictat sentència en què consta com a demandant CP Godisa XXV i com a demandats Carolina Gutiérrez Rodríguez y Ángel Gutiérrez Galindo.  
  
D'acord amb la Instrucció 6/12 de la Secretaria General de l'Administració de Justícia queden les actuacions en l'oficina judicial a disposició de les persones interessades.  
El termini per a recórrer és de 20 dies comptats a partir de l'endemà de la notificació i s'haurà de dipositar 50 euros en el compte de consignacions del Jutjat excepte si són persones beneficiàries de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la LO de protecció de dades.  
  
  
Torrevieja, 17 de maig de 2017.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8302, del 24-05-2018 (2018/4524)

Bases de la convocatòria per a la selecció de dos llocs d'oficial de policia local, promoció interna, pel sistema de concurs oposició.
--------------------------------------------------------------------------------------------------------------------------------------

### Dades del document

Número de DOGV
:   8302

Data del DOGV
:   24-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4524


Data del document
:   26-04-2018

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa
    * concurs administratiu

Bases de la convocatòria per a la selecció de dos llocs d'oficial de policia local, promoció interna, pel sistema de concurs oposició. [2018/4524]  
L'Ajuntament de Benissa, en la Junta de Govern Local en data 19.12.2017, va aprovar les bases, i les seues modificacions en data 20.02.2018 i 03.04.2018, de la convocatòria (exp. 4550/2017) per a la selecció de dos llocs d'oficial de policia local, promoció interna, pel sistema de concurs oposició.  
El text íntegre d'aquestes bases podrà consultar-se en el tauler i en la seu electrònica d'aquest ajuntament; s'obrirà un termini de 20 dies hàbils, des de l'endemà de la publicació de l'extracte d'aquesta convocatòria en el Boletín Oficial del Estado.  
Cosa que es fa pública perquè se'n prenga coneixement i als efectes oportuns.  
  
Benissa, 26 d'abril de 2018.- L'alcalde: Abel Cardona Castell.
Diari Oficial de la Generalitat Valenciana


Sumari del DOGV 8238, del 20-02-2018 (2018/589)

Notificació de la sentència dictada en el procediment ordinari número 1689/2015.
--------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/589


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el procediment ordinari número 1689/2015. [2018/589]  
De: María Teresa Prieto Freire.  
Procurador: Cristóbal Martínez Agudo.  
Contra: Turihoteles Vacations Club, SL.  
Procurador/a: -  
  
En aquestes actuacions seguides a instàncies de María Teresa Prieto Freire contra Turihoteles Vacations Club, SL, s'ha dictat la Sentència número 000171/2017, que literalment és com seguix:  
  
«Procediment: procediment ordinari [ORD] - 001689/2015.  
Jutgessa que la dicta: Nuria Jurado Román.  
Data: 1 de setembre de 2017.  
Dispositiva  
Estime íntegrament la demanda interposada per María Teresa Prieto Freire, representada pel procurador senyor Martínez Agudo i assistida del lletrat senyor Zafra Camacho contra la mercantil Turihoteles Vacations Club, SL, en situació de rebel·lia processal, declare resolt el contracte de compravenda del dret d'aprofitament per torn de bé immoble subscrit entre les parts, el 25 de juliol de 2005 (sobre l'apartament en Complex Residencial Flamingo Albir Garden en terme municipal de l'Alfàs del Pi, Partida La Guixa, carrer San Pere núm. 14, apartament núm. 312, planta 3.ª, Escala IV, d'una superfície útil de 34,32 m2 i el declare nul de ple dret.  
  
Condemne la part demandada a pagar a l'actora la quantitat de 16.240,60 euros (corresponent a 12.979,10 euros en data demanda, més les quotes anuals de manteniment, 11 quotes a 217,50 euros c/u total 2.392,50 euros, i 11 quotes anuals de sistema d'intercanvi a 79 euros, en total 869 euros) més les que es meriten fins a la data del seu total pagament (a raó de quota anual de manteniment de 217,50 euros/any excepte increment per actualització i quota anual de sistema d'intercanvi de 79 euros/any); més interessos legals fins al pagament complet; i al pagament a costes processals d'aquesta instància.  
  
Contra aquesta resolució es pot interposar recurs d'apel·lació en el termini de 20 dies comptats des de l'endemà de la seua notificació, dirigit a l'Audiència Provincial d'Alacant, competent per al seu coneixement.»  
  
Atés que el demandat, Turihoteles Vacations Club, SL, es troba en parador ignorat, expedisc aquest edicte a fi que valga de notificació de forma deguda.  
  
Benidorm, 18 de setembre de 2017.- La lletrada de l'Administració de justícia: Mary Luz García Muñoz.
Diari Oficial de la Generalitat Valenciana


Sumari del DOGV 8449, del 21-12-2018 (2018/11360)

Informació pública de l'acord de dissolució i liquidació de la cooperativa.
---------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/11422


Organisme emissor
:   Assep Zaidia, SCOOP V.

Tipus de document
:   Anunci

Informació pública de l'acord de dissolució i liquidació de la cooperativa. [2018/11757]  
L'Assemblea General extraordinària, celebrada el 05.12.2018, en primera convocatòria, amb l'assistència dels socis, adoptà els acords socials, amb el següent punt:  
Dissoldre i liquidar la cooperativa i nomenar liquidadors, amb l'aprovació, si escau, del balanç final, de l'informe de les operacions de liquidació i del projecte de divisió, així com determinar la quota de liquidació i adoptar els acords complementaris.  
Cosa que es publica per a general coneixement en compliment d'allò disposat a l'article 81.3 del Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana.  
  
València, 18 de desembre de 2018.- El president: José María Sanfélix Sanchis.
Diari Oficial de la Generalitat Valenciana


Sumari del DOGV 8251, del 09-03-2018 (2018/1756)

Informació pública de la modificació número 12 del PGOU.
--------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1756


Data del document
:   20-02-2018

Organisme emissor
:   Ajuntament de Cofrentes

Tipus de document
:   Anunci

Descriptors 

:   * Cofrentes
    * pla d'urbanisme
    * administració local

Informació pública de la modificació número 12 del PGOU. [2018/1756]  
L'Ajuntament de Cofrentes, en sessió del Ple celebrada el dia 2 de febrer de 2018, va acordar aprovar als efectes de la seua exposició pública, la versió preliminar de la modificació puntual número 12 del Pla general d'ordenació urbana de Cofrentes (desclassificació del sector de sòl urbanitzable residencial SUZR-2, redelimitació del sector SUZR-1, incloent-hi el cementeri dins del sòl urbà i modificar la qualificació del sòl en un xicotet àmbit de sòl no urbanitzable). Se sotmet l'esmentada modificació puntual al tràmit d'informació pública prevista en la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i es resol que en cas de no haver-hi modificacions es procedirà a l'aprovació definitiva del document sense modificacions.  
  
La dita informació pública es durà a terme per un període de 45 dies, per mitjà de la publicació del corresponent anunci en el Diari Oficial de la Generalitat Valenciana i en un diari no oficial d'àmplia difusió a la localitat, així com en el tauler d'anuncis municipal. Durant aquest termini estarà a disposició dels interessats l'expedient administratiu tramitat amb còpia diligenciada del projecte a aquest efecte perquè puga ser examinat en les dependències municipals, en horari d'atenció al públic, de dilluns a divendres, de 09.00 a 14.00 hores. En aquest termini els interessats podran formular les al·legacions que consideren convenients en defensa dels seus drets. L'adreça electrònica per a la seua consulta serà www.cofrentes.es.  
  
Cofrentes, 20 de febrer de 2018.- L'alcalde: Salvador Honrubia Mora.
Diari Oficial de la Generalitat Valenciana


Sumari del DOGV 8371, del 29-08-2018 (2018/8091)

Informació pública de la modificació de la versió preliminar del pla general d'ordenació urbana i de la suspensió de la tramitació i l'atorgament de les llicències.
--------------------------------------------------------------------------------------------------------------------------------------------------------------------

### Dades del document

Número de DOGV
:   8371

Data del DOGV
:   29-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8091


Data del document
:   27-07-2018

Organisme emissor
:   Ajuntament de la Vall de Gallinera

Tipus de document
:   Anunci

Descriptors 

:   * Vall de Gallinera, la
    * administració local
    * pla d'urbanisme

Informació pública de la modificació de la versió preliminar del pla general d'ordenació urbana i de la suspensió de la tramitació i l'atorgament de les llicències. [2018/8091]  
Mitjançant l'Acord del Ple de 26 de juliol de 2018, ha sigut aprovada la modificació a la versió preliminar del Pla general d'ordenació urbana de Vall de Gallinera, juntament amb la resta de documentació, i de conformitat amb l'article 83.2.a de la Llei 16/2005, de 30 de desembre, de la Generalitat, urbanística valenciana.  
Així mateix, s'ha acordat la suspensió de la tramitació i l'atorgament de les llicències urbanístiques, parcel·lació de terrenys, d'edificació i demolició als llocs del terme municipal les noves determinacions de les quals suposen la modificació del règim urbanístic vigent, sense que siga necessari ni exigible assenyalar expressament les àrees afectades per la suspensió.  
La suspensió tindrà una durada d'un any prorrogable per un altre any, i s'extingirà amb l'aprovació definitiva del pla general sense perjudici de la tramitació de qualsevol altre expedient que el poguera afectar, i per a l'eficàcia d'aquest, de conformitat amb l'article 101 de Llei 16/2005, de 30 de desembre, de la Generalitat, Urbanística Valenciana, es publica aquest anunci.  
  
Vall de Gallinera, 27 de juliol de 2018.- L'alcalde: Antonio Pardo Gil.